Diari Oficial de la Generalitat Valenciana


Sumari del DOGV 2948, del 10-03-1997 (1997/898115)

RESOLUCIÓ de 21 de febrer de 1997, del president executiu de l'Agència Valenciana del Turisme, sobre convocatòria de beques per a 1997.
---------------------------------------------------------------------------------------------------------------------------------------

### Dades del document

Número de DOGV
:   2948

Data del DOGV
:   10-03-1997

Secció del DOGV
:   ALTRES DISPOSICIONS

Número del document
:   1997/898115


Data del document
:   21-02-1997

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de febrer de 1997, del president executiu de l'Agència Valenciana del Turisme, sobre convocatòria de beques per a 1997.
  
El desenvolupament del sector turístic, i el necessari increment dels nivells de qualitat dels serveis que es presten, recomanen d'augmentar el grau d'especialització dels professionals de l'activitat turística de la Comunitat Valenciana, i de proporcionar-los la possibilitat de millorar el seu nivell de formació i coneixement del sector, mitjançant la convocatòria de beques de pràctiques professionals d'especialització.
  
D'acord amb les funcions atribuïdes a l'Agència Valenciana del Turisme, i segons el que disposa la lletra g, del número 2, de l'article cinquè del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, i el que disposa el Decret 108/1992, de 6 de juliol, pel qual es regula la concessió de beques, resolc:
  
Fer pública la convocatòria de dues beques de pràctiques professionals d'especialització en el Servei d'Estudis de l'Agència Valenciana del Turisme, d'un any de durada, d'acord amb les següents condicions i característiques:
  
  
1. Objecte específic de la convocatòria
  
Aquesta convocatòria té per objecte concedir dues beques de pràctiques professionals d'especialització per part de l'Agència Valenciana del Turisme.
  
Característiques de les beques:
  
- Pràctiques professionals d'especialització en l'estudi de l'activitat turística a la Comunitat Valenciana, a desenvolupar en el Servei d'Estudis de l'Agència Valenciana del Turisme. La durada de les beques serà d'un any.
  
Les activitats a realitzar seran les següents:
  
Seguiment de l'activitat turística valenciana, mitjançant l'elaboració d'estudis, informes i l'anàlisi d'índole estadisticoeconòmica, així com la col·laboració en les tasques pròpies del Servei com un element complementari de la seua formació.
  
  
2. Requisits del sol·licitants
  
Els candidats que vulguen participar en la concessió de les beques hauran de reunir els següents requisits:
  
- Titulació universitària o equivalent, reconeguda oficialment; preferentment llicenciats/des en Ciències Econòmiques i Empresarials, Geografia, Sociologia, tècnics/ques en Empreses i Activitats Turístiques i Formació Professional de segon grau, en la branca d'Hostaleria i Turisme.
  
- Experiència en l'elaboració d'estudis i anàlisi d'índole estadisticoeconòmica, preferentment en l'àmbit turístic.
  
- A més, es valorarà l'experiència de treball en equips d'investigació, així com publicacions en revistes, congressos, etc.
  
- Coneixement parlat i escrit d'un idioma (anglès o francès).
  
- Coneixements d'informàtica a nivell d'usuari (Windows, Word i Excel).
  
- Tenir residència preferentment a la Comunitat Valenciana.
  
  
Els sol·licitants hauran de reunir els requisits i les condicions que s'assenyalen en la convocatòria al final del termini de presentació de les sol·licituds.
  
  
3. Dotació econòmica
  
La cobertura econòmica de les beques consisteix en una ajuda de fins 120.000 PTA. mensuals, de les quals es deduiran les corresponents retencions fiscals, a més de les assegurances que, si és el cas, hi calguen.
  
  
4. Termini de presentació de sol·licituds i formalització d'aquestes
  
El termini de presentació de sol·licituds serà de 15 dies hàbils a partir de la publicació d'aquesta resolució en el Diari Oficial de la Generalitat Valenciana.
  
Els candidats han de remetre les sol·licituds a l'Agència Valenciana del Turisme (Av. d'Aragó, 30, 8è, 46050 València), als serveis territorials de Turisme d'Alacant (carrer de Churruca, 29, 1r, 03359 Alacant), Castelló (plaça de Maria Agustina, 5, 12384 Castelló de la Plana) i València (carrer d'Alfons el Magnànim, 15, 2a, 46708 València), o a l'Oficina d'Administració Turística de Benidorm (Av. Joan Fuster Zaragoza, 3, Edifici Aquàrium II-1r, 03628 Benidorm).
  
  
Les sol·licituds que s'han de remetre, segons model que figura com annex I a aquesta resolució, hauran d'anar acompanyades de la següent documentació:
  
\* Fotocòpia del NIF.
  
\* Currículum vitae que expresse els estudis cursats i la trajectòria professional, acreditats com cal.
  
\* Una fotografia de carnet.
  
  
5. Comissió avaluadora:
  
S'estableix una comissió avaluadora que elaborarà les oportunes propostes d'adjudicació de beques, en un termini de dos mesos des de la fi del termini de presentació de sol·licituds. Aquesta comissió avaluadora estarà formada per:
  
- President: el/la cap del Servei d'Estudis.
  
- Vocals: el/la cap del Servei Econòmic.
  
- Un/a tècnic/a de l'Assessoria Jurídica.
  
- Dos tècnics/ques del Servei d'Estudis, un/a dels quals actuant com a secretari/ària.
  
La comissió podrà convocar tots aquells candidats que considere oportú per a comprovar, a través d'una entrevista, els aspectes que estime d'interès, o realitzar les proves que considere necessàries.
  
La comissió podrà igualment declarar deserta totalment o parcialment l'adjudicació de les beques convocades.
  
  
6. Barem per a la concessió
  
Es considerarà l'experiència professional, en especial aquella relacionada amb equips d'investigació, currículum acadèmic, les publicacions en revistes, congressos, etc., idiomes, coneixements d'informàtica, així com els resultats de les entrevistes i/o proves que la comissió avaluadora realitze.
  
De tots els sol·licitants, se seleccionarà un becari i un suplent per a cada beca, per a cobrir les vacants que puguen produir-se.
  
  
Per a accedir a la condició de becari serà necessari que es dicte una resolució del president executiu de l'Agència Valenciana del Turisme, en la qual es procedesca a la concessió de la beca al seu favor.
  
Ni la condició de becari ni la de suplent generarà en cap moment una relació laboral amb l'Agència Valenciana del Turisme i, per tant, no hi serà aplicable la legislació vigent per al personal laboral o funcionari de l'Agència Valenciana del Turisme.
  
  
7. Obligacions dels beneficiaris
  
a) De forma genèrica, els competeix acceptar i complir les normes establertes en les bases d'aquesta convocatòria i les que s'establesquen, si s'escau, en la resolució de concessió o en el conveni de desenvolupament de la beca, així com les instruccions que durant tot el període de vigència de la beca reben de l'Agència Valenciana del Turisme.
  
b) Començar a beneficiar-se de la beca dins el termini que s'assenyale i a desenvolupar la seua tasca sense que cap altre compromís, anterior o futur, impedesca o dificulte, durant el període de vigència d'aquella, el compliment ininterromput de les obligacions contretes.
  
c) Realitzar el treball objecte de la beca amb un nivell de dedicació satisfactori, sota la tutela del tutor/a que designe l'Agència Valenciana del Turisme, que serà la persona encarregada d'establir la jornada laboral del becari.
  
Així mateix, encara que el desenvolupament de la jornada tindrà lloc principalment a la seu central de l'Agència Valenciana del Turisme, la realització de certes tasques pot implicar el desplaçament temporal a qualsevol altra localitat que requerisca les característiques especials del treball a realitzar.
  
d) Presentar a l'Agència Valenciana del Turisme, al final del període de pràctiques, una memòria de la feina realitzada. Els treballs que els becaris puguen realitzar durant el període de la beca, així com la memòria final, seran propietat de l'Agència Valenciana del Turisme, que se'n reserva el dret de la publicació i utilització.
  
  
  
8. Resolució de la concessió de les beques
  
El president executiu de l'Agència Valenciana del Turisme resoldrà la concessió de les beques, dins el termini de sis mesos comptador des de la publicació de aquesta convocatòria al Diari Oficial de la Generalitat Valenciana, transcorregut el qual i davant la falta de resolució expressa, s'entendran desestimades les sol·licituds.
  
  
9. Revocació i rescissió
  
L'Agència Valenciana del Turisme, després de l'expedient previ instruït a aquest efecte, podrà revocar o interrompre el gaudi de la beca, si hi concorre cap de les següents causes:
  
a) Obtenció de l'ajuda sense reunir els requisits establerts en la convocatòria a través de falsedat en un document públic.
  
b) Incompliment de les obligacions contretes que figuren en el punt set d'aquesta convocatòria i de les que, complementàriament, s'establesquen en el conveni de desenvolupament de la beca, amb independència de les causes, si aquestes no són únicament i directament imputables a l'Agència Valenciana del Turisme.
  
Al respecte, s'estableix un període de prova de tres mesos de durada, després del qual, el tutor avaluarà l'efectiu compliment per part del becari de les diferents tasques encarregades fins el moment, proposarà la seua continuïtat en el gaudi de la beca o bé la seua revocació. En el segon cas, resta a criteri del cap del Servei d'Estudis l'execució o no de la suplència prevista.
  
  
c) No incorporar-se a la destinació en la data límit que s'haja fixat en el conveni, o per l'abandonament d'aquest durant el període de gaudi de la beca.
  
d) La no acceptació de la beca i la no presentació de la documentació original que se li puga sol·licitar per a la formalització de la beca en els terminis establerts.
  
e) Estar afectat per un dels supòsits d'incompatibilitat que estableix la Llei 53/1984 (Boletín Oficial del Estado, de 4 de gener de 1985) de 26 desembre, d'Incompatibilitats del Personal al Servei de les Administracions Públiques.
  
f) No signar el conveni de col·laboració per al desenvolupament de la beca.
  
El beneficiari, si s'escau, haurà de reintegrar les quantitats rebudes fins el moment de la revocació administrativa de l'atorgament de la beca.
  
  
10. Renúncia a la beca
  
Les persones interessades que hagen sigut seleccionades per a gaudir d'una beca podran renunciar-hi abans de la firma del conveni de desenvolupament.
  
Una vegada signat el conveni, no s'admetran renúncies a les beques adjudicades, tret de causes justificades i lliurement apreciades per l'Agència Valenciana del Turisme.
  
En aquests casos, l'Agència Valenciana del Turisme procedirà a la substitució dels becaris que hagen renunciat, d'acord amb la proposta de la comissió avaluadora. Si es produeix la renúncia amb posterioritat a l'inici de la beca, el becari suplent realitzarà el seu període de pràctiques professionals durant el temps que reste del període de la beca adjudicada, i se li abonarà únicament el pagament corresponent al període de pràctiques realment realitzat.
  
  
11. L'import global màxim destinat a finançar aquestes beques ascendeix a l'import total de dos milions vuit-centes vuitanta mil (2.880.000) pessetes, corresponents al programa Formació Turística, subprograma Beques de Formació, del pressupost de l'Agència Valenciana del Turisme per a 1997 i 1998.
  
Aquesta convocatòria i la concessió de les beques està condicionada a la provisió de crèdit adequada i suficient en els pressupostos esmentats.
  
  
12. Donades les característiques especials de les beques convocades, resulten incompatibles amb qualsevol altra beca per a una activitat semblant.
  
Contra aquesta resolució, definitiva en via administrativa, es podrà interposar un recurs contenciós administratiu, prèvia comunicació preceptiva a aquesta Agència Valenciana del Turisme, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquesta en el Diari Oficial de la Generalitat Valenciana, segons el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 58.3 de la Llei Reguladora de la Jurisdicció Contenciosa Administrativa, de 27 de desembre de 1956.
  
  
Tot això, sense perjudici que es puga exercitar qualsevol altre recurs que s'estime oportú.
  
  
València, 21 de febrer de 1997.- El president executiu de l'Agència Valenciana del Turisme: Roc Gregori i Aznar.
  
  
  
AnNex I
  
  
Sol·licitud de beca de pràctiques d'especialització en el Servei d'Estudis de l'Agència Valenciana del Turisme.
  
  
 Nº expedient: 97
  
1. Dades personals:
  
Cognoms:
  
Nom:
  
NIF/Passaport:
  
Data de finalització dels estudis:
  
  
2. Dades acadèmiques:
  
Títol:
  
Centre que el va expedir:
  
Adreça:
  
N. Localitat:
  
CP. Província:
  
Telèfon:
  
Fax:
  
  
a) Altra formació reglada (especifiqueu any, titulació i centre)
  
Documents que s'acompanyen:
  
1.
  
2.
  
3.
  
4.
  
5.
  
6.
  
  
b) Cursos, Seminaris, congressos, etc.
  
Espai reservat per al segell de registre d'entrada.
  
c) Publicacions
  
d) Idiomes (indicar nivell i aportar, si és possible, certificats):
  
e) Coneixements informàtics (programes que utilitza):
  
  
AGÈNCIA VALENCIANA DEL TURISME. Servei d'Estudis
  
  
València, d de 1997 Signatura: